苏轼
子由生日以檀香观音像
及新合印香银篆盘为寿旃檀婆律海外芬，西山老脐柏所薰。
香螺脱黡来相群，能结缥缈风中云。
一灯如萤起微焚，何时度惊缪篆纹。
缭绕无穷合复分，绵绵浮空散氤氲，东坡持是寿卯君。
君少与我师皇坟，旁资老聃释迦文。
共厄中年点蝇蚊，晚遇斯须何足云。
君方论道承华勋，我亦旗鼓严中军。
国恩当报敢不勤，但愿不为世所醺。
尔来白发不可耘，问君何时返乡枌，收拾散亡理放纷。
此心实与香俱焄。
闻思大士应已闻。